
Τίτλοι τέλους για το "Ημερολόγιο Ταινιών" της Κοινο_Τοπίας με την 
ταινία του Βιμ Βέντερς (Wim Wenders) ΠΙΝΑ ΜΠΑΟΥΣ (PINA)
Η Εταιρεία Κοινωνικής Δράσης και Πολιτισμού Κοινο_Τοπία ολοκληρώνει τον κύκλο προβολών της με τίτλο «Ημερολόγιο ταινιών» την Τετάρτη 15 Μαΐου στις 20:00 με την προβολή της ταινίας ΠΙΝΑ ΜΠΑΟΥΣ του Βιμ Βέντερς.
Σκοπός των προβολών είναι -πέρα από το να δούμε ή να ξαναθυμηθούμε διαμάντια της έβδομης τέχνης- η συζήτηση και ο προβληματισμός που ξεκινούν από τη θεματική μιας ταινίας. Θεματική που με συναρπαστικό τρόπο θέτει το εύρημα όλης της προβληματικής της με την εντελώς βέβαια προσωπική αισθητική του δημιουργού της, αλλά και η ανάγκη για συνάντηση των ανθρώπων.

Η προβολή θα γίνει στον πολυχώρο της Κοινο_Τοπίας, Μαιζώνος 139 και Παντανάσσης 4ος όροφος (έναντι Δημαρχιακού Μεγάρου) στην Πάτρα με ΕΛΕΥΘΕΡΗ ΕΙΣΟΔΟ. Τη διοργάνωση προβολής και τη συζήτηση με το κοινό συντονίζουν οι Π. Καρώνης και Κ. Κυριακόπουλος. Ώρα προσέλευσης 7.45μμ. Έναρξη προβολής 8.00μμ.
Ημερολόγιο Ταινιών: Μ ά ι ο ς
ΣΚΗΝΟΘΕΤΗΣ: Βιμ Βέντερς (Wim Wenders), ΧΩΡΑ: Γερμανία, Γαλλία, Μεγάλη Βρετανία 2011, ΔΙΑΡΚΕΙΑ: 106΄ ΦΩΤΟΓΡΑΦΙΑ: Hélène Louvart, ΜΟΝΤΑΖ: Toni Froschhammer ΣΕΝΑΡΙΟ: Βιμ Βέντερς, ΜΟΥΣΙΚΗ: Thom ΚΟΣΤΟΥΜΙΑ: Rolf Börzik, Marion Cito, ΠΑΙΖΟΥΝ: Regina Advento, Malou Airaudo, Ruth Amarante, Pina Bausch, Andrey Berezin 
Ένας ρομαντικός ύμνος στο “θλιμμένο σώμα”, με τον τρόπο που το ανέδειξε και το υπερασπίστηκε η κορυφαία σύγχρονη χορογράφος. Ο Βέντερς ανοίγει χώρο και αφήνει το ίδιο το έργο της Μπάους να μιλήσει, με μια τρισδιάστατη κινηματογράφηση που πλημμυρίζει κίνηση, χρώμα και αυθεντική συγκίνηση.

«Επίβλεπε τα πάντα, ακόμα και με κλειστά τα μάτια» ακούμε να λέει μία από τις συνεργάτιδες της πρωτοπόρου χορογράφου και χορεύτριας Πίνα Μπάους στο σπουδαίο ντοκιμαντέρ «Πίνα Μπάους» (Γερμανία, 2011) του Βιμ Βέντερς. «Προσπαθώ να τη φανταστώ στον πόνο της και στη μοναξιά της ενώ βρίσκομαι πάνω στη σκηνή. Κανείς δε με διάβασε όπως η Πίνα». Κάποιος άλλος την παρομοιάζει με τεράστιο σπίτι του οποίου η σοφίτα είχε πολλούς κρυμμένους θησαυρούς. Όσοι όμως περιμένουν από το ντοκιμαντέρ του Βέντερς στοιχεία ακαδημαϊκής βιογραφίας για τη Μπάους (γεννήθηκε, μεγάλωσε κ.ο.κ.) μάλλον θα μείνουν με άδεια χέρια. Ο σκηνοθέτης περιορίστηκε 100% στο έργο της και είναι τόσο μεγάλος θαυμαστής της Μπάους που θεωρεί ότι ακόμη και ο όρος «μοντέρνος χορός» δεν της ταιριάζει. 

Η ταινία πλημμυρίζει από τη μέγιστη τέχνη της Πίνα Μπάους και την εξαιρετική σκηνοθεσία του Βιμ Βέντερς. Πλημμυρίδα χορογραφιών, θεσπέσιων μουσικών ήχων και εξαίρετων χορευτών. 

